Taj Mahal

Ti Tāj Mahal ket maysa a monumento a masarakan iti Agra, India nga impatakder ti emperador ti Imperio a Mughal a ni Shah Jahan kas maysa a tanem para iti pimmusay nga asawana a ni Arjumand Banu Begum, nga am-ammo pay kas Mumtaz-ul-Zamani wenno Mumtaz Mahal. Nagpaut iti aganay a 23 a tawen ti pannakabangon ti Taj Mahal, manipud 1630 agingga iti 1653. Maibilang daytoy kas maysa a naindaklan nga obramaestra iti arkitektura a Mughal.